paragraph_text: Philip Mulryne (Belfast, 1. siječnja 1978.) sjevernoirski je umirovljeni nogometaš, dominikanac i katolički svećenik. Nogometnu karijeru započeo je u Manchester Unitedu, a za Norwich City odigrao je više od 170 službenih susreta. Nakon što je punih deset godina igrao za Sjevernoirsku nogometnu momčad, odlazi u igračku mirovinu zbog ozljede. Krajem 2016. stekao je naslov đakona, a u srpnju 2017. održao je i svoju mladu misu.